stanford-oval/wikipedia huggingface dataset:
การลงมติเลือกนายกรัฐมนตรีไทย พ.ศ. 2566
ผลการลงมติ > ครั้งที่ 1

การลงมติครั้งแรกจัดในวันที่ 13 กรกฎาคม พ.ศ. 2566 การลงมตินั้นจำเป็นต้องมีเสียงจากสมาชิกสภาผู้แทนราษฎรรวมกับเสียงจากสมาชิกวุฒิสภาให้ได้ 375 เสียง ตามที่รัฐธรรมนูญแห่งราชอาณาจักรไทย พ.ศ. 2560 ได้กำหนดไว้ (เดิมต้องเป็น 376 เสียง แต่เรณู ตังคจิวางกูร สมาชิกวุฒิสภา ได้ลาออกก่อนลงมติ 1 วัน จึงทำให้เหลือ 375 เสียง)
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| ผู้ที่ได้รับการเสนอชื่อ | พรรคการเมือง | เห็นชอบ | ไม่เห็นชอบ | งดออกเสียง | ไม่เข้าร่วมประชุม | รวม |
| พิธา ลิ้มเจริญรัตน์ | ก้าวไกล | 151 | - | - | - | 151 |
| พิธา ลิ้มเจริญรัตน์ | เพื่อไทย | 141 | - | - | - | 141 |
| พิธา ลิ้มเจริญรัตน์ | ภูมิใจไทย | - | 70 | - | 1 | 71 |
| พิธา ลิ้มเจริญรัตน์ | พลังประชารัฐ | -   | 40 | - | - | 40 |
| พิธา ลิ้มเจริญรัตน์ | รวมไทยสร้างชาติ | - | 36 | - | - | 36 |
| พิธา ลิ้มเจริญรัตน์ | ประชาธิปัตย์ | - | - | 25 | - | 25 |
| พิธา ลิ้มเจริญรัตน์ | ชาติไทยพัฒนา | - | - | 10 | - | 10 |
| พิธา ลิ้มเจริญรัตน์ | ประชาชาติ | 8 | - | 1 | - | 9 |
| พิธา ลิ้มเจริญรัตน์ | ไทยสร้างไทย | 6 | - | - | - | 6 |
| พิธา ลิ้มเจริญรัตน์ | ชาติพัฒนากล้า | - | - | 2 | - | 2 |
| พิธา ลิ้มเจริญรัตน์ | เพื่อไทรวมพลัง | 2 | - | - | - | 2 |
| พิธา ลิ้มเจริญรัตน์ | เสรีรวมไทย | 1 | - | - | - | 1 |
| พิธา ลิ้มเจริญรัตน์ | ประชาธิปไตยใหม่ | - | 1 | - | - | 1 |
| พิธา ลิ้มเจริญรัตน์ | ครูไทยเพื่อประชาชน | - | - | 1 | - | 1 |
| พิธา ลิ้มเจริญรัตน์ | เป็นธรรม | 1 | - | - | - | 1 |
| พิธา ลิ้มเจริญรัตน์ | พลังสังคมใหม่ | 1 | - | - | - | 1 |
| พิธา ลิ้มเจริญรัตน์ | ใหม่ | - | - | 1 | - | 1 |
| พิธา ลิ้มเจริญรัตน์ | ท้องที่ไทย | - | 1 | - | - | 1 |
| พิธา ลิ้มเจริญรัตน์ | วุฒิสภา | 13 | 34 | 159 | 43 | 249 |
พิธา ลิ้มเจริญรัตน์: 
| รวม | 324 | 182 | 199 | 44 | 749 |  |
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
↓
| 324 | 182 | 243 |  |  |  |  |
| เห็นชอบ | ไม่เห็นชอบ | งดออกเสียง+ไม่ร่วมประชุม |  |  |  |  |
การลงมติครั้งแรกนั้น พิธา ลิ้มเจริญรัตน์ ได้คะแนนเสียงเห็นชอบ 324 เสียง ซึ่งไม่ถึงตามที่กำหนด จึงทำให้วันมูหะมัดนอร์ มะทาตัดสินใจเลื่อนการลงมติออกไปก่อน
ผลการลงมติ > ครั้งที่ 2

หลังจากการลงมติครั้งแรกไม่สามารถหาบุคคลที่จะเป็นนายกรัฐมนตรีได้ จึงได้มีการเลื่อนกำหนดการการลงมติเป็นวันที่ 19 กรกฎาคม สุทิน คลังแสง รองหัวหน้าพรรคเพื่อไทย ได้เสนอ พิธา ลิ้มเจริญรัตน์ อีกครั้ง แต่มีผู้ประท้วงว่าตามมาตรา 41 ไม่สามารถเสนอชื่อซ้ำเดิมได้ ยกเว้นมีการเปลี่ยนแปลงเป็นอย่างอื่น ประธานสภาจึงเปิดให้สมาชิกสภาผู้แทนราษฎรและสมาชิกวุฒิสภาลงมติเรื่องดังกล่าว
| 0 | 1 | 2 | 3 | 4 | 5 |
| --- | --- | --- | --- | --- | --- |
| มติ | เห็นชอบ | ไม่เห็นชอบ | งดออกเสียง | ไม่ประสงค์ลงคะแนน | รวม |
| เสนอชื่อแคนดิเดตนายกฯ ซ้ำไม่ได้ | 395 | 312 | 8 | 1 | 716 |

ผลมติดังกล่าว ส่งผลให้ไม่สามารถเสนอชื่อพิธาเป็นนายกรัฐมนตรีได้ในสมัยประชุมนี้ จึงเลื่อนการลงมติครั้งที่สามออกไปเป็นวันที่ 27 กรกฎาคม และอีกครั้งในวันที่ 4 สิงหาคม แต่แล้วก็ถูกเลื่อนออกไปอย่างไม่มีกำหนด เนื่องจาก ผู้ตรวจการแผ่นดิน ยื่นคำร้องต่อศาลรัฐธรรมนูญว่าการลงมติของวันที่ 19 กรกฎาคมนั้นขัดต่อรัฐธรรมนูญหรือไม่ ส่งผลให้ชะลอการลงมติเลือกนายกรัฐมนตรีออกไปก่อน  จนวันที่ 16 สิงหาคม ศาลรัฐธรรมนูญมีมติเป็นเอกฉันท์ มีคำสั่งไม่รับคำร้องไว้พิจารณาวินิจฉัย เมื่อมีคำสั่งไม่รับคำร้องไว้พิจารณาแล้ว คำขออื่นย่อมมีอันตกไป เนื่องจากเห็นว่า ผู้ร้องเรียนไม่ใช่บุคคลซึ่งถูกละเมิดสิทธิหรือเสรีภาพโดยตรง ไม่อาจใช้สิทธิยื่นคำร้องเรียนได้ตามรัฐธรรมนูญ มาตรา 213 ทำให้ไม่สามารถเสนอชื่อพิธาเป็นนายกรัฐมนตรีได้อีกในสมัยประชุมเดียวกัน
เมื่อการตัดสินสิ้นสุดลง จึงสามารถดำเนินการลงมติเลือกนายกรัฐมนตรีรอบที่ 3 ดำเนินต่อไปได้ โดยมีการนัดลงมติในวันที่ 22 สิงหาคม
ผลการลงมติ > ครั้งที่ 3

การลงมติครั้งที่สามจัดในวันที่ 22 สิงหาคม โดยการลงมตินั้นจำเป็นต้องมีเสียงจากสมาชิกสภาผู้แทนราษฎร บวกกับสมาชิกวุฒิสภารวมให้ได้ 375 เสียง ตามที่รัฐธรรมนูญแห่งราชอาณาจักรไทย พ.ศ. 2560 ได้กำหนดไว้
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| ผู้ที่ได้รับการเสนอชื่อ | พรรคการเมือง | เห็นชอบ | ไม่เห็นชอบ | งดออกเสียง | ไม่เข้าร่วมประชุม | รวม |
| เศรษฐา ทวีสิน | ก้าวไกล | - | 149 | - | 1 | 150 |
| เศรษฐา ทวีสิน | เพื่อไทย | 140 | - | - | 1 | 141 |
| เศรษฐา ทวีสิน | ภูมิใจไทย | 71 | - | - | - | 71 |
| เศรษฐา ทวีสิน | พลังประชารัฐ | 39 | - | - | 1 | 40 |
| เศรษฐา ทวีสิน | รวมไทยสร้างชาติ | 36 | - | - | - | 36 |
| เศรษฐา ทวีสิน | ประชาธิปัตย์ | 16 | 2 | 6 | 1 | 25 |
| เศรษฐา ทวีสิน | ชาติไทยพัฒนา | 10 | - | - | - | 10 |
| เศรษฐา ทวีสิน | ประชาชาติ | 8 | - | 1 | - | 9 |
| เศรษฐา ทวีสิน | ไทยสร้างไทย | - | - | 6 | - | 6 |
| เศรษฐา ทวีสิน | ชาติพัฒนากล้า | 2 | - | - | - | 2 |
| เศรษฐา ทวีสิน | เพื่อไทรวมพลัง | 2 | - | - | - | 2 |
| เศรษฐา ทวีสิน | เสรีรวมไทย | 1 | - | - | - | 1 |
| เศรษฐา ทวีสิน | ประชาธิปไตยใหม่ | 1 | - | - | - | 1 |
| เศรษฐา ทวีสิน | ครูไทยเพื่อประชาชน | 1 | - | - | - | 1 |
| เศรษฐา ทวีสิน | เป็นธรรม | - | 1 | - | - | 1 |
| เศรษฐา ทวีสิน | พลังสังคมใหม่ | 1 | - | - | - | 1 |
| เศรษฐา ทวีสิน | ใหม่ | 1 | - | - | - | 1 |
| เศรษฐา ทวีสิน | ท้องที่ไทย | 1 | - | - | - | 1 |
| เศรษฐา ทวีสิน | วุฒิสภา | 152 | 13 | 68 | 16 | 249 |
เศรษฐา ทวีสิน: 
| รวม | 482 | 165 | 81 | 20 | 748 |  |
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
↓
| 482 | 165 | 101 |  |  |  |  |
| เห็นชอบ | ไม่เห็นชอบ | งดออกเสียง+ไม่ร่วมประชุม |  |  |  |  |
และการลงมติครั้งที่สามนั้น เศรษฐา ทวีสิน ได้คะแนนเสียงทั้งหมด 482 เสียง จึงทำให้ดำรงตำแหน่งนายกรัฐมนตรีในที่สุด
แหล่งข้อมูลอื่น

| ก่อนหน้า |  | การลงมติเลือกนายกรัฐมนตรีไทย พ> ศ. 2566 |  | ถัดไป |
| --- | --- | --- | --- | --- |
| การลงมติเลือกนายกรัฐมนตรีไทย พ.ศ. 2562 |  |   การลงมติเลือกนายกรัฐมนตรีไทย   |  | การลงมติเลือกนายกรัฐมนตรีไทย พ.ศ. 2567 |
| ด ค กการลงมติเลือกนายกรัฐมนตรีไทย |
| --- | --- |
พ.ศ. 2475–2516:  2475 มิถุนายน  ธันวาคม  2476 มิถุนายน  ธันวาคม  2477  2480 สิงหาคม  ธันวาคม  2481  2485  2487  2488 สิงหาคม  กันยายน  2489 มกราคม  มีนาคม  มิถุนายน  สิงหาคม  2490 พฤษภาคม  พฤศจิกายน(ร)  2491 กุมภาพันธ์  เมษายน  2492  2494  2495  2500  2501  2502(ร)  2506  2515  2515(ร) 
พ.ศ. 2516–2544:  2517  2518 กุมภาพันธ์  มีนาคม  2519 เมษายน  กันยายน  ตุลาคม  2520(ร)  2522  2523  2526  2529  2531  2533  2534(ร)  2535 เมษายน  กันยายน  2538  2539  2540 
พ.ศ. 2544–ปัจจุบัน:  2544  2548  2551 มกราคม  กันยายน  ธันวาคม  2554  2557(ร)  2562  2566  2567 
ในวงเล็บ (ร) คือนายกรัฐมนตรีจากการรัฐประหาร
พิพัฒน์ วิทยาปัญญานนท์

| พิพัฒน์ วิทยาปัญญานนท์ |
| --- | --- |

สารนิเทศภูมิหลัง
เกิด: 1 กรกฎาคม พ.ศ. 2524 (43 ปี) อำเภอกระทุ่มแบน จังหวัดสมุทรสาคร ประเทศไทย
ส่วนสูง: 175 เซนติเมตร (5 ฟุต 9 นิ้ว)
คู่สมรส: พัชรินทร์ ศรีวสุภิรมย์ (สมรส 2563)
บุตร: 1 คน
อาชีพ:  สถาปนิก  นักแสดง  พิธีกร  ดีเจ  นักธุรกิจ  ผู้ประกาศข่าว 
ปีที่แสดง: 2545–ปัจจุบัน
ผลงานเด่น: คำแท้ โคกคูน – โคกคูนตระกูลไข่ (2546–2550)  สัญญา – กลรักเกมพยาบาท (2549)
พิพัฒน์ วิทยาปัญญานนท์ (เกิด 1 กรกฎาคม พ.ศ. 2524) ชื่อเล่น อาร์ม เป็นพิธีกรรายการเด็ก True Spark ในเคเบิลทีวี ยูบีซีคิดส์ นอกจากนี้ยังเป็นนักแสดง จากละครทางโทรทัศน์เรื่อง "โคกคูนตระกูลไข่" และ"กลรักเกมพยาบาท" เป็นดีเจ คลื่น Cool 93 Fahrenheit วันจันทร์-ศุกร์ 9 โมงเช้า ถึง เที่ยงคืน พิธีกรรายการสารคดี "ฉลาดล้ำโลก" ทางโทรทัศน์ช่องโมเดิร์นไนน์ทีวี และเจ้าของโรงเรียนสอนศิลปะเด็ก "อาร์ตมอนสเตอร์" (Artmonster)
ประวัติ

เป็นศิษย์เก่าจากโรงเรียนสวนกุหลาบวิทยาลัย จบการศึกษาคณะสถาปัตยกรรมศาสตร์ จุฬาลงกรณ์มหาวิทยาลัย ด้วยเกียรตินิยมอันดับ 2
ชีวิตครอบครัว

พิพัฒน์ สมรสกับ นํ้าฝน พัชรินทร์ ศรีวสุภิรมย์ มีบุตรชายด้วยกัน 1 คนชื่อ พัชรพิชญ์ วิทยาปัญญานนท์ ชื่อเล่น น้องเวลา เกิดเมื่อวันที่ 23 กันยายน พ.ศ. 2566
ผลงาน > ละครโทรทัศน์

| ปี พ> ศ. | เรื่อง | ออกอากาศ | รับบทเป็น |
| --- | --- | --- | --- |
| 2545 | ถนนสายหัวใจ | ช่อง ITV | ไมค์ |
| 2546−2550 | โคกคูนตระกูลไข่ | ช่อง 3 เอชดี, ททบ.5 เอชดี | คำแท้ |
| 2547 | ตีลังกาท้าฝัน | ช่อง 9 เอ็มคอต เอชดี | อิง |
| 2549 | กลรักเกมพยาบาท | ช่อง 7HD | สัญญา |
| 2553 | ไฟอมตะ | ช่อง 9 เอ็มคอต เอชดี | จิตรกร |
พิธีกร

ไวรัสมิวสิค คู่กับ ทองภูมิ สิริพิพัฒน์ ทุกคืนวันศุกร์ เวลา 00:40 – 01:30 น. (ช่อง 9 เอ็มคอต เอชดี) (1 สิงหาคม – 31 ตุลาคม 2551)
บ้านพระราม 4 คู่กับ ปราณดา ปวัตนาถนนท์ ธนวรรณ เถาว์มูล และ ศศิมา เวชอัศดรกุล (จันทร์ – ศุกร์) เวลา 07:45 – 08:45 น. (ช่อง 3 แฟมิลี่) (ช่อง 3 เอสดี) (16 มิถุนายน 2557 – 30 กันยายน 2562)
นักคิดพิชิตจักรวาล (3 มกราคม – 14 มีนาคม พ.ศ. 2556) ช่อง 9 เอ็มคอต เอชดี
นักคิดตะลุยอาเซียน คู่กับ พิมพ์ลดา ไชยปรีชาวิทย์ และ ภัทรภณ โตอุ่น (ช่อง 9 เอ็มคอต เอชดี) (เสาร์) เวลา 10:30 – 11:30 น. และ (รีรัน) (เอ็มคอตแฟมิลี) (เสาร์) เวลา 14:30 - 15:30 น. (2556 – 7 พฤษภาคม พ.ศ. 2559)
The Kids Are All Right เด็กอัจฉริยะ ท้าประลอง (ช่อง 3 เอชดี) (อาทิตย์) เวลา 09:30 – 10:30 น. และ (รีรัน) (ช่อง 3 แฟมิลี่) (อาทิตย์) เวลา 20:45 – 21:45 น. (4 ตุลาคม 2558 – 27 มีนาคม 2559)
ร่วมใจคนไทยสู้ภัยโควิด–19 คู่กับ ธันยมัย อนันตกรณีวัฒน์ วันจันทร์ – ศุกร์ เวลา 17:30 - 18:00 น. (ช่อง 9 เอ็มคอต เอชดี) (1 เมษายน – 31 กรกฎาคม 2563)
ทางเลือกทางหลวง (เสาร์) เวลา 14.29 – 14:30 น. (ช่อง 7HD) (ช่อง 35) (2561 – 2568)
ผู้ประกาศข่าว เช้านี้...ที่หมอชิต วันจันทร์ – วันศุกร์ เวลา 05:30 – 07:30 น. ช่อง 7HD (ช่อง 35) (4 กันยายน 2566 – 12 มกราคม 2567)
ผู้ประกาศข่าว รายการ ข่าวเย็นประเด็นร้อน วันจันทร์ – ศุกร์ เวลา 16:00 – 17:00 น ช่อง 7HD (ช่อง 35) (15 มกราคม – 9 สิงหาคม 2567)
ผู้ประกาศข่าว รายการ ข่าวเช้าช่องวัน คู่กับ อรชุน รินทรวิฑูรย์ วันจันทร์ – ศุกร์ เวลา 05:50 – 08:00 น. (ช่องวัน 31) (6 มกราคม พ.ศ. 2568 – ปัจจุบัน)
เก่งจริงชิงค่าเทอม วันเสาร์ เวลา 15.00 - 16.00 น. (ช่องวัน 31) (8 มีนาคม พ.ศ. 2568 - ปัจจุบัน)
อื่น ๆ

กูรูในรายการ สมรภูมิไอเดีย
แหล่งข้อมูลอื่น

เว็บไซต์บ้านดารา Celeb's minihome เก็บถาวร 2007-09-27 ที่ เวย์แบ็กแมชชีน
เว็บไซต์อาร์มแฟนคลับ เก็บถาวร 2021-03-05 ที่ เวย์แบ็กแมชชีน
กบฏนายสิบ

กบฏนายสิบ เป็นแผนที่จะเกิดขึ้นในเวลา 03.00 น. วันที่ 3 สิงหาคม พ.ศ. 2478 หลังการสละราชสมบัติของพระบาทสมเด็จพระปกเกล้าเจ้าอยู่หัว (รัชกาลที่ 7) แล้ว และเสด็จไปประทับยังประเทศอังกฤษ
เหตุการณ์

เมื่อนายทหารชั้นประทวนในกองพันต่าง ๆ นำโดย สิบเอก สวัสดิ์ มหะมัด ได้รวมตัวกันก่อการเพื่อเปลี่ยนแปลงการปกครอง โดยหมายจะสังหารนายทหารและบุคคลสำคัญต่าง ๆ ในกองทัพบกและรัฐบาลหลายคน โดยเฉพาะหลวงประดิษฐมนูธรรม (นายปรีดี พนมยงค์) ให้จับตายเท่านั้น และเมื่อลงมือจริงต้องสามารถจับ พันเอกพระยาพหลพลพยุหเสนา นายกรัฐมนตรีเป็นตัวประกัน และจับตาย พันโทหลวงพิบูลสงคราม (จอมพลป. พิบูลสงคราม - ยศในขณะนั้น) รัฐมนตรีว่าการกระทรวงกลาโหม  โดยมีแผนการจะยึดที่ทำการกระทรวงกลาโหมเป็นฐานบัญชาการ และปล่อยตัวนักโทษการเมืองต่าง ๆ เพื่อใช้เป็นกองกำลังด้วย จากนั้นจะอัญเชิญพระบาทสมเด็จพระปกเกล้าเจ้าอยู่หัว นิวัติคืนสู่พระนคร และเสด็จขึ้นครองราชย์อีกครั้ง
แต่รัฐบาลล่วงรู้แผนการไว้ได้ก่อน จึงสามารถจับกุมผู้คิดก่อการเอาไว้ได้ในวันที่ 3 สิงหาคม พ.ศ. 2478 เวลา 12.00 น. ต่อมาได้มีการตั้งศาลพิเศษชำระคดี หัวหน้าฝ่ายกบฏ ส.อ.สวัสดิ์ มหะมัด ถูกตัดสินประหารชีวิต โดยศาลนี้ไม่มีทนาย ไม่มีอุทธรณ์ ไม่มีฎีกา และสิบเอกสวัสดิ์ มหะมัด ถูกประหารชีวิตด้วยการยิงเป้า ในวันที่ 11 กันยายน พ.ศ. 2478  ที่ป้อมพระจุล จังหวัดสมุทรปราการโดยเพชรฆาตนายทิพย์ มียศและเป็นผู้ถูกประหารชีวิตโดยการยิงเป้าคนแรกของประเทศไทย
หลังจากสิ้นสุด

แนวคิดในการก่อกบฏครั้งนี้เกิดขึ้นในกองพันทหารราบที่ 2 ในบังคับบัญชาของ พันตรีหลวงประหารริปู ซึ่งตั้งอยู่ในวังจันทรเกษม (กระทรวงศึกษาธิการในปัจจุบัน)
ผู้เริ่มต้นแนวคิดนี้ คือนายสิบจำนวน 8 คน (ผู้ต้องหาไม่ยอมซัดทอดว่ามีนายทหารหรือใครที่ใหญ่กว่านี้อยู่เบื้องหลังหรือไม่ แม้ว่ารัฐบาลจะเชื่อว่าน่าจะมี โดยเฉพาะพยายามให้ซัดทอดพระยาทรงสุรเดชมากที่สุด แต่ไม่เป็นผล)
ผู้ที่เป็นต้นคิดของเหล่าสิบกองพันนี้ก็คือ สิบเอกถม เกตุอำไพ ซึ่งต่อมาก็ได้ขยายวงไปยังกองพันทหารราบที่ 3 และนายทหารอีก 7 คนที่เป็นจุดเริ่มของกบฏครั้งนี้ คือ สิบเอกแช่ม บัวปลื้ม, สิบเอกตะเข็บ สายสุวรรณ, สิบเอกเท้ง แซ่ซิ้ม, สิบเอกกวย สินธุวงศ์, สิบเอกเข็ม เฉลยทิศ, สิบโทหม่อมหลวงทวีวงษ์ วัชรีวงศ์, สิบโทแผ้ว แสงส่งสูง
ซึ่งทั้ง 8 คนนี้เป็นนายสิบอาวุโสของกองพัน เป็นผู้ที่คุมคลังอาวุธของกองพัน และเป็นทหารที่ใกล้ชิดกับเหล่าพลทหารที่เป็นกำลังหลักของแต่ละกองพัน ซึ่งเหล่านายสิบนี้คาดว่าจะนำกำลังเหล่านี้ออกปฏิบัติการในวันก่อการ
ส่วนกองพันทหารราบที่ 3 ที่อยู่ฝั่งตรงกันข้ามนั้นมี จ่านายสิบสาคร ภูมิทัต กับ สิบเอกสวัสดิ์ มหะหมัด เป็นหัวแรงสำคัญ การพบปะพูดคุยกันก็ใช้ร้านค้าร้านอาหารที่สังสรรค์ของระดับชั้นประทวน
แผนที่เหล่านายสิบกลุ่มนี้คิดขึ้น คือ จะมีการนำเอารถถังออกมาข่มขวัญสักจำนวนหนึ่ง และแบ่งสายทหารราบเข้าประชิดตัวบรรดาสมาชิกของคณะราษฎร โดยเฉพาะสายของหลวงพิบูลสงคราม เช่น หม่อมเจ้าวรรณไวทยากร วรวรรณ, พันตำรวจเอกหลวงอดุลเดชจำรัส และ พระองค์เจ้าอาทิตย์ทิพยอาภา
แต่ว่าแผนการทั้งหมดได้เกิดแตกเสียก่อน เมื่อสิบเอกผู้หนึ่งในกรมรถรบที่ร่วมรู้ในแผนได้นำไปบอกกับทางรัฐบาล
ดูเพิ่ม

รายชื่อบุคคลที่ถูกประหารชีวิตด้วยการยิงเป้าในประเทศไทยตั้งแต่ พ.ศ. 2478-2530
แหล่งข้อมูลอื่น

กบฏนายสิบ เก็บถาวร 2009-07-01 ที่ เวย์แบ็กแมชชีน
การเลือกตั้งสมาชิกสภาผู้แทนราษฎรกรุงเทพมหานคร เขต 6 แทนตำแหน่งที่ว่าง พ.ศ. 2553

การเลือกตั้งสมาชิกสภาผู้แทนราษฎรกรุงเทพมหานคร เขต 6 แทนตำแหน่งที่ว่าง พ.ศ. 2553 เป็นการเลือกตั้งสมาชิกสภาผู้แทนราษฎรกรุงเทพมหานคร (ส.ส.กทม.) แทนที่ นายทิวา เงินยวง ซึ่งถึงแก่กรรมไปก่อนหน้านี้
ที่มา

การเลือกตั้งซ่อมสมาชิกสภาผู้แทนราษฎรเขต 6 กรุงเทพมหานคร พ.ศ. 2553 เกิดขึ้นเนื่องจาก นายทิวา เงินยวง ส.ส. เดิมในพื้นที่จากการเลือกตั้งเมื่อวันที่ 23 ธันวาคม พ.ศ. 2550 ของพรรคประชาธิปัตย์ถึงแก่กรรมเมื่อวันที่ 11 มิถุนายน พ.ศ. 2553 ทำให้ตำแหน่งในเขตนี้ (เขตบึงกุ่ม, เขตคลองสามวา, เขตคันนายาว, เขตหนองจอก) ว่างลงหนึ่งตำแหน่ง ตามกฎหมายการเลือกตั้งระบุว่าจะต้องทำการเลือกตั้งใหม่ภายใน 60 วัน คณะกรรมการการเลือกตั้ง (กกต.) จึงมีมติให้มีการเลือกตั้งซ่อมในวันอาทิตย์ที่ 25 กรกฎาคม พ.ศ. 2553
ซึ่งการเลือกตั้งครั้งถึงแม้จะเป็นเพียงการเลือกตั้งซ่อมเพียงแค่ที่เดียว แต่ทว่าเป็นที่สนใจอย่างมากของสังคมเนื่องจากถูกมองว่าเป็นการต่อสู้เชิงสัญลักษณ์อีกครั้งของแนวร่วมประชาธิปไตยต่อต้านเผด็จการแห่งชาติ แดงทั้งแผ่นดิน (นปช.) หรือกลุ่มคนเสื้อแดง ต่อจากการชุมนุมเมื่อเดือนมีนาคม-พฤษภาคม ที่ผ่านมา โดยทางพรรคเพื่อไทยและกลุ่ม นปช. ในตอนแรกมีข่าวว่าจะส่ง นายณัฐวุฒิ ใสยเกื้อ หนึ่งในแกนนำ นปช.ลง แต่ในที่สุดแล้วก็มีมติเลือกเอา นายก่อแก้ว พิกุลทอง
ผู้สมัคร

พรรคเพื่อไทยมีมติส่ง นายก่อแก้ว พิกุลทอง หนึ่งในแกนนำของ นปช. ลงสมัครเลือกตั้งซ่อมในครั้งนี้ ในส่วนของพรรคประชาธิปัตย์ ได้มีมติส่ง นายพนิช วิกิตเศรษฐ์ อดีตรองผู้ว่าราชการกรุงเทพมหานคร สมัยนายอภิรักษ์ โกษะโยธิน เป็นผู้ว่าราชการกรุงเทพมหานคร และผู้ช่วยรัฐมนตรีว่าการกระทรวงต่างประเทศ นายกษิต ภิรมย์ เป็นตัวแทนของพรรคลงสมัคร
การเปิดรับสมัครมีขึ้นในวันที่ 28 มิถุนายน พ.ศ. 2553 ที่สำนักงานเขตคลองสามวา ผู้สมัครทั้งหมดได้จับสลาก ปรากฏว่า นายพนิชได้เบอร์ 1 และนายก่อแก้วได้เบอร์ 4
นอกจากนี้แล้วยังมีผู้สมัครรายอื่นจากพรรคการเมืองอื่นอีก ได้แก่ นายนพดล ไชยฤทธิเดช พรรคชาติสามัคคี เบอร์ 2, นายอนุสรณ์ สมอ่อน พรรคความหวังใหม่ เบอร์ 3, นายชูชาติ พิมพ์กา พรรคแทนคุณแผ่นดิน เบอร์ 5และนายกิจณพัฒน์ สามสีลา พรรคประชาธรรม เบอร์ 6
| พรรค | พรรค | ผู้สมัคร | หมายเลข |
| --- | --- | --- | --- |
|  | ประชาธิปัตย์ | พนิช วิกิตเศรษฐ์ | 1 |
|  | ชาติสามัคคี | นพดล ไชยฤทธิเดช | 2 |
|  | ความหวังใหม่ | อนุสรณ์ สมอ่อน | 3 |
|  | เพื่อไทย | ก่อแก้ว พิกุลทอง | 4 |
|  | แทนคุณแผ่นดิน | ชูชาติ พิมพ์กา | 5 |
|  | ประชาธรรม | กิจณพัฒน์ สามสีลา | 6 |
การหาเสียงของพรรคเพื่อไทย

นายก่อแก้ว พิกุลทอง เป็นผู้ต้องหาจากการชุมนุมของ นปช.ที่ผ่านมา เป็นผู้ที่ถูกควบคุมตัวในเรือนจำ ซึ่งศาลไม่อนุญาตให้ออกจากเรือนจำมาเพื่อหาเสียงได้ แม้จะมีการยื่นอุทธรณ์แล้วก็ตาม เนื่องจากเป็นผู้ต้องหาคดีอุกฉกรรจ์ แต่อนุญาตให้ใช้เทปบันทึกเสียงหาเสียงได้ แต่ทาง กกต.ได้ตรวจสอบก่อน พบว่ามีข้อความบางส่วนขัดต่อกฎหมาย ซึ่งต้องตัดออกก่อนนำไปหาเสียง และทางพรรคเพื่อไทยก็ได้ช่วยหาเสียงด้วยการให้สมาชิกพรรครายอื่นลงพื้นที่หาเสียงให้แทน รวมทั้งเปิดเวทีปราศรัยด้วย โดยมี ร.ต.อ.เฉลิม อยู่บำรุง และ นายจตุพร พรหมพันธุ์ เป็นผู้นำปราศรัย
การถอนตัวของพรรคการเมืองใหม่

สำหรับพรรคการเมืองใหม่ ในวันที่ 24 มิถุนายน พ.ศ. 2553 ที่ประชุมพรรคมีมติส่ง พล.อ.กิตติศักดิ์ รัฐประเสริฐ ลงเลือกตั้งในครั้งนี้ แต่ทว่าในวันรุ่งขึ้น คือวันที่ 25 มิถุนายน ทางตัว พล.อ.กิตติศักดิ์ ได้แถลงข่าวขอถอนตัว โดยอ้างว่าไม่ต้องการแข่งขันในครั้งนี้เพราะเท่ากับว่าเป็นการสนับสนุนผู้ก่อการร้าย ซึ่งในเรื่องนี้ได้ก่อให้เกิดการวิพากษ์วิจารณ์ไปทั่ว
การเลือกตั้งล่วงหน้าและผลโพล

การเลือกตั้งล่วงหน้ามีขึ้นในวันเสาร์ที่ 17 กรกฎาคม และวันอาทิตย์ที่ 18 กรกฎาคม พ.ศ. 2553 ที่สำนักงานเขตคลองสามวา ซึ่งสามาถลงคะแนนได้ถึงเวลา 17.00 น. โดยในวันที่ 17 กรกฎาคม มีผู้มาใช้สิทธิล่วงหน้าทั้งหมด 6,106 คน จากผู้มีสิทธิเลือกตั้งทั้งหมด 103,695 คน แบ่งเป็น เขตคลองสามวา จำนวน 1,865 คน เขตหนองจอก จำนวน 1,038 คน เขตบึงกุ่ม จำนวน 2,320 คน และเขตคันนายาว จำนวน 883 คน และในวันที่ 18 กรกฎาคม ในวันนี้มียอดผู้มาใช้สิทธิทั้งหมด 9,991 คน แบ่งเป็น เขตคันนายาว 1,329 คน คลองสามวา 3,109 คน หนองจอก 2,112 คน และบึงกุ่ม 3,441 คน รวมยอดผู้มาใช้สิทธิทั้งสองวัน 16,097 คน คิดเป็นร้อยละ 4.16 ซึ่งบัตรลงคะแนนล่วงหน้านั้นจะถูกเก็บรักษาไว้เป็นอย่างดี มีกล้องวงจรปิดและเจ้าหน้าที่ตำรวจเฝ้าตลอด 24 ชั่วโมง เพื่อป้องกันการทุจริต
ในวันที่ 19 กรกฎาคม พ.ศ. 2553 ทางสวนดุสิตโพล มหาวิทยาลัยราชภัฏสวนดุสิต ได้เปิดเผยผลการสำรวจความคิดเห็นหรือผลโพล ในแบบเอกซิตโพล (exit poll) โดยทำการสำรวจ 3 ครั้ง คือ ก่อนเลือกตั้งล่วงหน้า ระหว่างวันที่ 8-14 กรกฎาคม พ.ศ. 2553 จำนวน 1,220 คน, เอกซิตโพลวันที่ 17 กรกฎาคม พ.ศ. 2553 จำนวน 509 คน และเอกซิทโพลวันที่ 18 กรกฎาคม พ.ศ. 2553 จำนวน 790 คน พบว่า นายพนิช วิกิตเศรษฐ์ มีคะแนนนำที่ร้อยละ 51.05 ตามมาด้วยนายก่อแก้ว พิกุลทอง มีคะแนนรองลงมาที่ร้อยละ 34.30 ในขณะที่ผู้สมัครคนอื่น ๆ มีคะแนนรวมกันแล้วไม่ถึงร้อยละ 1 ซึ่งน้อยกว่าผู้ที่ระบุว่าจะไม่เลือกใครที่มีคะแนนร้อยละ 3.77 และผู้ที่ระบุว่ายังไม่แน่ใจหรือไม่แสดงความเห็นมีคะแนนร้อยละ 10.20 อย่างไรก็ตาม กลุ่มตัวอย่างที่เป็นผู้สนับสนุนนายก่อแก้วระบุว่า ไม่อยากมาใช้สิทธิ์เลือกตั้งล่วงหน้า เพราะกลัวการทุจริต เช่น การเปลี่ยนหีบบัตร เป็นต้น
| 0 | 1 | 2 |
| --- | --- | --- |
| อันดับ | รายนามผู้สมัคร | ความนิยม (%) |
| 1 | นายพนิช วิกิตเศรษฐ์ | 51.05 |
| 2 | นายก่อแก้ว พิกุลทอง | 34.30 |
| 3 | อื่น ๆ | ไม่ถึง 1 |
เอกซิตโพลวันเลือกตั้งจริง

ในวันที่ 25 กรกฎาคม พ.ศ. 2553 ซึ่งเป็นวันเลือกตั้งจริง หลัง 15.00 น. ซึ่งเป็นเวลาปิดหีบแล้ว ทางสวนดุสิตโพล มหาวิทยาลัยราชภัฎสวนดุสิต ได้เปิดเผยผลเอกซิตโพล ซึ่งปรากฏว่า นายพนิช วิกิตเศรษฐ์ มีคะแนนร้อยละ 52.77 ขณะที่นายก่อแก้ว มีคะแนนร้อยละ 40.93 ขณะที่ผู้สมัครรายอื่นได้คะแนนร้อยละ 6.30  และผู้ที่ไม่ประสงค์ลงคะแนนเลือกใครร้อยละ 5.70
ผลการเลือกตั้ง

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
| ผลการเลือกตั้งสมาชิกสภาผู้แทนราษฎรกรุงเทพมหานคร เขต 6 แทนตำแหน่งที่ว่าง พ> ศ. 2553.พรรค | ผลการเลือกตั้งสมาชิกสภาผู้แทนราษฎรกรุงเทพมหานคร เขต 6 แทนตำแหน่งที่ว่าง พ> ศ. 2553.พรรค | ผลการเลือกตั้งสมาชิกสภาผู้แทนราษฎรกรุงเทพมหานคร เขต 6 แทนตำแหน่งที่ว่าง พ> ศ. 2553.ผู้สมัคร | ผลการเลือกตั้งสมาชิกสภาผู้แทนราษฎรกรุงเทพมหานคร เขต 6 แทนตำแหน่งที่ว่าง พ> ศ. 2553.คะแนนเสียง | ผลการเลือกตั้งสมาชิกสภาผู้แทนราษฎรกรุงเทพมหานคร เขต 6 แทนตำแหน่งที่ว่าง พ> ศ. 2553.% | ผลการเลือกตั้งสมาชิกสภาผู้แทนราษฎรกรุงเทพมหานคร เขต 6 แทนตำแหน่งที่ว่าง พ> ศ. 2553.± |
| --- | --- | --- | --- | --- | --- |
|  | ประชาธิปัตย์   | พนิช วิกิตเศรษฐ์ (1) | 96,480 | 53.47 | – |
|  | เพื่อไทย   | ก่อแก้ว พิกุลทอง (4) | 81,776 | 45.32 | – |
|  | ชาติสามัคคี  | นพดล ไชยฤทธิเดช (2) | 709 | 0.39 | – |
|  | ความหวังใหม่  | อนุสรณ์ สมอ่อน (3) | 684 | 0.38 | – |
|  | ประชาธรรม  | กิจณพัฒน์ สามสีลา (6) | 405 | 0.22 | – |
|  | แทนคุณแผ่นดิน  | ชูชาติ พิมพ์กา (5) | 378 | 0.21 | – |
| ผลรวม | ผลรวม | ผลรวม | 180,432 | 100.00 | — |

| บัตรดี | บัตรดี | บัตรดี | 180,432 | 94.17 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 8,235 | 4.30 | – |
| บัตรเสีย | บัตรเสีย | บัตรเสีย | 2,931 | 1.53 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 191,598 | 49.55 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 386,660 | 100.00 | — |
ภาพหน้าจอเนชั่น แชนแนล แสดงผลเอกซิตโพลของมหาวิทยาลัยราชภัฏสวนดุสิต
สร

นักดนตรี
ชลนสร สัจจกุล (เกิด 18 พฤศจิกายน พ.ศ. 2539) หรือที่รู้จักกันในชื่อเล่นว่า สร (เกาหลี: 손) เป็นนักร้องและนักแสดงชาวไทยที่อาศัยอยู่ในเกาหลีใต้ เธอเป็นที่รู้จักในฐานะผู้ชนะของรายการเคป็อปสตาร์ฮันต์ซีซัน 1 ในปี พ.ศ. 2554 และต่อมาได้เป็นสมาชิกของซีแอลซีวงเกิร์ลกรุปเกาหลีใต้ ภายใต้สังกัดคิวบ์เอนเตอร์เทนเมนต์ ตั้งแต่เปิดตัวในเดือนมีนาคม พ.ศ. 2558 จนกระทั่งเธอออกจากวงในเดือนพฤศจิกายน พ.ศ. 2564 นอกจากนี้ เธอยังผลิตวิดีโอสำหรับช่องยูทูบของเธอเองซึ่งมีชื่อว่า Produsorn ซึ่งเปิดตัวในปี พ.ศ. 2562 วันที่ 3 ธันวาคม พ.ศ. 2564 สรได้เซ็นสัญญากับไวลด์เอนเตอร์เทนเมนต์กรุปในฐานะศิลปินเดี่ยว
ประวัติ > ชีวิตวัยเด็ก

ในวัยเด็ก แม่ของเธออนุญาตให้เธอเรียนร้องเพลงที่ Grammy Vocal Studio เพื่อให้เธอบรรลุเป้าหมายในการเป็นนักร้อง พ่อของเธอคือวนัสธนา สัจจกุล ซึ่งเป็นอดีตสมาชิกสภาผู้แทนราษฎร และอดีตผู้จัดการทีมฟุตบอลทีมชาติไทย และธีรภัทร์ สัจจกุล พี่ชายต่างมารดาของเธอเป็นนักแสดงและนักร้องชื่อดัง
สรเข้าเรียนในโรงเรียนนานาชาติในประเทศไทยตั้งแต่อายุ 2 ขวบ เธอเป็นนักเรียนที่โรงเรียนนานาชาติเคไอเอสในกรุงเทพฯ และต่อมาจบการศึกษาจาก Korea Kent Foreign School ในกรุงโซล
ประวัติ > 2554–2558: การเปิดตัวในฐานะสมาชิกวงซีแอลซี

บทความหลัก: ซีแอลซี
ในปีพ.ศ. 2554 ชลนสรได้เข้าร่วมการแข่งขันในรายการ เคป็อปสตาร์ฮันต์ ซีซัน 1 ออกอากาศทางสถานี TvN จนได้เป็น 1 ใน 2 คนที่เป็นตัวแทนจากประเทศไทยไปประกวดที่ประเทศเกาหลีใต้ ก่อนจะชนะการแข่งขันและเซ็นสัญญาเป็นศิลปินฝึกหัดเป็นเวลา 3 ปีกับค่ายคิวบ์เอนเตอร์เทนเมนต์ และชลนสรเป็นศิลปินคนไทยคนแรกของค่ายอีกด้วย
หลังจากเป็นเด็กฝักหัดครบ 3 ปี ชลนสรได้รับการเปิดเผยในฐานะสมาชิกคนแรกของเกิร์ลกรุปซีแอลซี และได้รับการเปิดตัวอย่างเป็นทางการเมื่อวันที่ 19 มีนาคม พ.ศ. 2558 พร้อมอีพี "เฟิร์สเลิฟ"
ประวัติ > 2559–2564: การทำงานวง และการเริ่มทำงานเดี่ยว

ในปีพ.ศ. 2561 ชลนสรได้ร่วมงานกับกระทรวงการต่างประเทศในฐานะเยาวชนไทยที่สร้างชื่อเสียงในต่างประเทศ และในวาระครบรอบ 60 ปี การสถาปนาความสัมพันธ์ทางการทูตไทย - สาธารณรัฐเกาหลี และนอกจากนี้เธอยังมีโอกาสกลับมาร่วมถ่ายรายการโทรทัศน์ของประเทศไทยอยู่หลายครั้ง
ประวัติ > ปัจจุบัน: การยุติสัญญากับทางต้นสังกัด

เมื่อวันที่ 16 พฤศจิกายน พ.ศ. 2564 ทางต้นสังกัดคิวบ์เอนเตอร์เทนเมนต์ได้ออกมาประกาศยุติสัญญากับสรอย่างเป็นทางการ โดยพูดคุยตกลงกันทั้งสองฝ่ายด้วยดี และเธอเองก็ออกจากวงซีแอลซีอย่างถาวรแล้วเช่นกัน
ผลงานเพลง

บทความหลัก: ซีแอลซี
ผลงานการแสดง > ละครโทรทัศน์

| ปี | เรื่อง | บทบาท |
| --- | --- | --- |
| 2553 | ไฟอมตะ | ไข่เหวย |
ผลงานการแสดง > รายการทางโทรทัศน์

| ปี | เรื่อง | บทบาท |
| --- | --- | --- |
| 2554 | K-Pop Star Hunt | ผู้เข้าแข่งขัน |
| 2559 | Idol Party: Under The Sky Without a Mother | พิธีกรหลัก |
| 2559 | Happy Together - Global Entertainers Special | แขกรับเชิญ ตอนที่ 457 |
| 2560 | What Shall We Eat Today - Delivery | แขกรับเชิญ ตอนที่ 222 |
| 2561 | 5เช้าเม้าท์ใหญ่ | แขกรับเชิญ |
| 2561 | Inside News Tonight | แขกรับเชิญ |
| 2561 | Sudsapda tv | แขกรับเชิญ |
| 2561 | JOOX Exclusive Interview | แขกรับเชิญ |
ผลงานการแสดง > มิวสิกวีดีโอ

เพลง Pretty Lingerie ศิลปิน G.NA
แหล่งข้อมูลอื่น

สร ที่อินสตาแกรม
สร ที่เอกซ์ (ทวิตเตอร์)
ชลนสร สัจจกุล ที่ยูทูบ
ท่าอากาศยานเทนซิง-ฮิลลารี

ท่าอากาศยานเทนซิง-ฮิลลารี (อังกฤษ: Tenzing-Hillary Airport; (IATA: LUA, ICAO: VNLK)) หรือรู้จักในชื่อ ท่าอากาศยานลุกลา (อังกฤษ: Lukla Airport) เป็นท่าอากาศยานในประเทศและท่าอากาศยานที่สูง ตั้งอยู่ในเมืองลุกลา คุมบูปาซางลามู อำเภอโซลูคูมบู รัฐโกศี ประเทศเนปาล เป็นที่รู้จักไปทั่วโลกในฐานะท่าอากาศยานที่อันตรายที่สุดในโลกเป็นเวลามากกว่า 20 ปี
ท่าอากาศยานเป็นที่นิยมเนื่องจากถือเป็นจุดเริ่มต้นของการไต่เขาไปยังค่ายเบสของเขาเอเวอร์เรสต์ ปัจจุบันท่าอากาศยานมีบริการเที่ยวบินวันละเที่ยวไปกลับตริภูวันในกาฐมาณฑุในเวลากลางวันหากสภาพอากาศดี ถึงแม้ระยะทางการบินของเที่ยวบินจะสั้น แต่ในลุกลามักฝนแม้ที่กาฐมาณฑุจะแดดสว่าง ลมแรง, เมฆทึบ และสภาพการมองเห็นที่เปลี่ยนแปร มักทำให้เที่ยวบินต้องถูกดีเลย์ หรือปิดท่าอากาศยานไปเลยชั่วคราว ท่าอากาศยานล้อมรอบด้วยรั้วโซ่เหล็ก และมีกองกำลังจากตำรวจติดอาวุธ กับ ตำรวจพลเรือน คอยตรวจตราตลอดเวลา